## Rješenje o odobrenju prospekta o izdavanju redovnih dionica privatnom ponudom Končaru - Distributiv­ni i specijalni transformatori d.d. iz Zagreba

### NN 76/2005 (23.6.2005.), Rješenje o odobrenju prospekta o izdavanju redovnih dionica privatnom ponudom Končaru - Distributiv­ni i specijalni transformatori d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**1503**

Sukladno
odredbama članka 12. stavak 1. točka 5. i članka 22. stavka 2. Zakona o tržištu
vrijednosnih papira, Komisija za vrijednosne papire Republike Hrvatske (u
daljnjem tekstu: Komisija), temeljem zahtjeva trgovačkog društva KONČAR –
DISTRIBUTIVNI I SPECIJALNI TRANSFORMATORI d.d. Zagreb, Mokrovićeva
8, za odobrenje prospekta o izdavanju povlaštenih dionica privatnom ponudom, na
sjednici održanoj           16. lipnja
2005. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1.
Trgovačkom društvu KONČAR – DISTRIBUTIVNI I SPECIJALNI TRANSFORMATORI d.d.
Zagreb, Mokrovićeva 8, odobrava se prospekt o
izdavanju 10.238 povlaštenih dionica na ime, bez prava glasa, privatnom
ponudom, ukupne vrijednosti 3.071.400,00 kuna, pojedinačne nominalne
vrijednosti 300,00 kuna po dionici.

2.
Ovo rješenje objavit će se u »Narodnim novinama«.

Obrazloženje

Trgovačko
društvo KONČAR – DISTRIBUTIVNI I SPECIJALNI TRANSFORMATORI d.d. Zagreb, Mokrovićeva 8, podnijelo je 2. lipnja 2005. godine zahtjev
za odobrenje prospekta o izdavanju povlaštenih dionica privatnom ponudom, a 9.
lipnja 2005. godine dopunu toga zahtjeva, sukladno Zakonu o tržištu
vrijednosnih papira (»Narodne novine« br. 84/02, u
daljnjem tekstu: Zakon) i Pravilniku o sadržaju skraćenog prospekta i uvjetima
izdavanja vrijednosnih papira privatnim izdanjem (»Narodne novine«, broj 61/97,
65/97, 28/99, u daljnjem tekstu: Pravilnik). Zahtjevu je priložilo potrebnu
dokumentaciju.

U
postupku je utvrđeno da predloženi prospekt sadrži sve Zakonom i Pravilnikom
propisane podatke te da je Glavna skupština društva KONČAR – DISTRIBUTIVNI I
SPECIJALNI TRANSFORMATORI d.d. Zagreb, Mokrovićeva 8,
31. svibnja 2005. godine, donijela Odluku o povećanju temeljnog kapitala
privatnim izdanjem povlaštenih dionica.

Skupština
povlaštenih dioničara društva donijela je 31. svibnja 2005. godine, Odluku o
davanju suglasnosti na Odluku Glavne skupštine društva o povećanju temeljnog
kapitala privatnim izdanjem povlaštenih dionica.

Temeljni
kapital društva povećat će se za iznos od 3.071.400,00 kuna, izdavanjem 10.238
povlaštenih dionice na ime, bez prava glasa, privatnom ponudom, uplatom uloga u
novcu, na način kako je to predviđeno navedenim odlukama skupština društva i
odobrenim prospektom.

Svi
dioničari društva koji budu upisani u depozitorij
Središnje depozitarne agencije kao vlasnici povlaštenih dionica na dan 7.
lipnja 2005. godine, imaju pravo prvenstva upisa novih dionica, na način da
svake tri postojeće povlaštene dionice, dioničaru daju pravo na upis jedne nove
povlaštene dionice.

Razdoblje
za upis i uplatu povlaštenih dionica iznosi trideset dana od dana konačnosti
ovoga rješenja kojim se odobrava prospekt o izdavanju dionica, a predmetno
izdanje dionica smatrat će se uspješnim ukoliko u odobrenom roku za upis i
uplatu dionica bude upisano i uplaćeno najmanje 90% dionica izdanja.

Trgovačko
društvo KONČAR – DISTRIBUTIVNI I SPECIJALNI TRANSFORMATORI d.d. Zagreb, Mokrovićeva 8, uplatilo je naknadu i administrativnu pristojbu,
sukladno Pravilniku o vrsti i visini administrativnih pristojbi i naknada
(»Narodne novine« br. 115/02, 43/03).

Ocjenjujući
utvrđeno činjenično stanje, Komisija smatra da su ispunjeni uvjeti za odobrenje
podnesenog prospekta o izdavanju povlaštenih dionica društva KONČAR –
DISTRIBUTIVNI I SPECIJALNI TRANSFORMATORI d.d. Zagreb, Mokrovićeva
8, privatnom ponudom te je riješeno kao u izreci.

Na
temelju odredbe članka 8. stavka 4. Zakona, ovo Rješenje objavljuje se u
»Narodnim novinama«.

UPUTA
O PRAVNOM LIJEKU

Protiv
ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku 30 dana od dana
primitka ovog rješenja.

Klasa:
UP/I-450-08/05-02/83

Urbroj: 567-01/05-3

Zagreb,
16. lipnja 2006.

Predsjednik Komisije

**Miljenko** **Fičor, v. r.**

Rješenje, NN 76/2005-1503